Referat fra FAU-møte
Dato: Onsdag 2. september 2026 kl. 18.00
Sted: Frydenlund skole
Tilstede: Taran, Pernille, Marianne, Therese, Thu, Kristin og Mia
Vegard deltok under første del av møtet.
Fravær: Johan
Orientering fra Vegard
Frydenlund skole har nå nesten 250 elever.
Det er gjennomført en tilstandsvurdering av skolebyggene, på en skala fra 1 til 4, der 1 er best og 4 innebærer at bygget bør rives. Alle skolebyggene fikk karakter 1. Uteområdet fikk karakter 2.
Vegard skal delta i flere møter med kommunen i løpet av høsten, der mulig nedleggelse av Frydenlund skole vil være tema.
Lærerne har gått sammen om et skriv som skal sendes til politikerne mot slutten av neste uke. Målet er å synliggjøre det skolen lykkes med og løfte frem Frydenlund på en positiv måte. Blant annet vil de trekke frem NIF og elevenes faglige resultater. Elever fra Frydenlund har de siste tre årene hatt de beste resultatene på nasjonale prøver når de begynner på ungdomsskolen.
Vegard oppfordret FAU til å søke om midler til etablering av bålplass og grønnsakshage. Det er allerede utarbeidet en god plan for prosjektet.
Foreldremøtene ble utsatt på grunn av gravferden. I år prøver skolen en ny modell, der alle foreldre først samles til en felles time før møtene fortsetter klassevis. Tema for fellestimen blir skolefravær og hvordan skole og hjem sammen kan arbeide for å redusere fraværet.
Gjenværende styreverv
· Driftsstyret: Kristin fortsetter.
· KFU: Mia tar vervet.
· Vara: Taran kan stille.
TV-aksjonen – 18. oktober
Det er behov for 10 bøssebærere per trinn.
Lærerne skal ta opp behovet for bøssebærere på foreldremøtene. Dersom dette ikke blir gjort, må FAU-representanten på det aktuelle trinnet sørge for at det tas opp.
Som tidligere bør de yngste elevene/familiene få de nærmeste rodene.
FAU vil være til stede under aksjonen for å dele ut og ta imot bøsser.
Det er også behov for servering:
· 3 kaker per trinn, ferdig oppskåret i små biter.
· Saft.
Behovet for kaker og frivillige tas opp på foreldremøtene.
Refleksdagen – 15. oktober
FAU trenger flere reflekser til årets markering. Målet er å skaffe cirka 150 reflekser.
Thu sjekker med Hege i politiet om politiet kan delta også i år. De deltok i fjor og hadde med reflekser.
FAU-representantene kan også spørre på foreldremøtene om noen har tilgang til eller mulighet til å skaffe reflekser.
Som i fjor arrangeres det tegnekonkurranse. Trinnene gjennomfører konkurransen, og FAU velger én vinner fra hvert trinn.
FAU har fine metallflasker igjen fra i fjor, og disse brukes som premier i årets konkurranse.
Thu undersøker om FAU kan låne saftdispensere.
Marianne spør Ane om Kiwi kan bidra med saft og pappkopper.
Eventuelt
Gangfeltet ved Lundgårdsbakken/Frydenlundveien er nylig malt opp, noe som er positivt. Det er imidlertid mye buskas og hekk mot veien, noe som gir dårlig sikt og kan skape en trafikksikkerhetsutfordring.
Taran undersøker om huseier kan beskjære hekken.

